Alfred Grandidier

Alfred GRANDIDIER ([alfʁɛd ɡʁɑ̃didje]; 20a de Decembro 1836 – 13a de Septembro 1921) estis franca natursciencisto kaj esploristo el riĉa familio. 

Biografio
Estante 20-jaraĝa, li kaj lia frato, Ernest Grandidier (1833–1912), entreprenis vojaĝon ĉirkaŭ la mondo. Komence ilin gvidis la astronomo kaj fizikisto Pierre Jules César Janssen (1824–1907), sed kiam Janssen malsaniĝis kaj devis reveni al Francio post ĉirkaŭ ses monatoj, la fratoj daŭrigis la vojaĝon. Ili vizitis Sudamerikon en 1858 kaj 1859 kaj aparte Andojn, Peruon, Ĉilion, Bolivion, Argentinon kaj Brazilon. Dum tiu ĉi vojaĝo ili kolektis signifan kolekton de specimenoj, kiujn analizis, en 1860, Ernest.

Ambaŭ fratoj disiĝis post tio. Ernest Grandidier iris al Ĉinio kaj kolektis vastan nombron da specimenoj, kiuj nun estas en Luvro kaj la muzeo Guimet. Alfred vojaĝis al Hindio, kaj atingis ĝin en 1863. Li intencis esplori la altan altebenaĵon de Tibeto, sed estis malhelpita de severa febratako.

Grandidier vojaĝis al Zanzibaro por resaniĝi, restis tie iom da tempo, faris gravajn kolektojn kaj publikigis raporton pri siaj trovaĵoj. Li poste vizitis la insulon Reunio kaj en 1865 faris sian unuan viziton al Madagaskaro. Li dediĉis sin al la studo de la insulo, revizitante ĝin en 1866 kaj 1868. Li fine revenis definitive al Francio en 1870. Dum siaj esploradoj li transiris la insulon tri fojojn, vojaĝante 3 000 kilometrojn en la interno kaj 2 500 laŭlonge de la marbordo. Li faris observojn, kiuj rezultigis la produktadon de mapo de la insulo uzata en estontaj ekspedicioj.

Reveninta en Francion li eklaboris por sia granda verko, L'Histoire physique, naturelle et politique de Madagascar, por kiu kunlaboris ankaŭ Alphonse Milne-Edwards kaj Leon Vaillant. Tiu verko enhavas 40 volumojn, kaj la finajn volumojn fakte publikigis post lia morto lia filo Guillaume Grandidier. Li priskribis ĉirkaŭ 50 novajn speciojn de reptilioj"Grandidier". The Reptile Database. www.reptile-database.org. kaj de amfibioj."Grandidier". Amphibian Species of the World 6.0, an Online Reference. research.amnh.org/vz/herpetology/amphibia.

Li estis elektita al la Académie des Sciences en 1885 kaj estis prezidanto de la Société de Géographie el 1901 ĝis 1905. La Reĝa Geografia Societo premiis lin per la Medalo por Fondintoj en 1906.

Verkoj
Parta listo.
Grandidier A (1867). "Description de quatre espèces nouvelles de Lepidopteres decouvertes sur la cote sud-oust de Madagascar ". Revue et Magasin de Zoologie Pure et Appliquee 19: 272–275.   
Grandidier A (1887). Histoire physique, naturelle et politique de Madagascar. Volumes 18 & 19. Paris: Imprimerie Nationale.  
Grandidier A (1885–1887). "Histoire naturelle des lepidopteres ". Histoire Physique, Naturelle et Politique de Madagascar 18 [1887]: i-v, 1–364; 19 [1885].

Referencoj

Eksteraj ligiloj
Obituary in The Auk 39: 453. (Julio 1922)
Gallica havas kelkajn ciferigitajn verkojn de Grandidier.
Aluka – Cookies are absent/required at www.aluka.org The Grandidier library and photograph collection.

Kategorio:Francaj entomologoj
Kategorio:Francaj esploristoj
Kategorio:Francaj ornitologoj